
A szervezeti teljesítményértékelés rendészeti mutatóinak hatása a közterületi szolgálatra és a közrendvédelemre

Kulcsszavak: Teljesítményértékelés; közlekedésbiztonság; közbiztonság; szervezet; mutatószám
A teljesítményértékelés a III. századtól kezdve jelen van az emberi tevékenységekben, először az iparban, majd az államigazgatásban. Magyarországon a rendszerváltás után alakult ki, fokozatosan közelítve a nyugati modellekhez. A fegyveres szervek hivatásos állományának szolgálati jogviszonyát először az 1996. évi XLIII. törvény, majd a 2015. évi XLII. törvény szabályozta. A szervezeti teljesítményértékelés azonban már a 2013-as jogszabályi alapok előtt is jelen volt.
A teljesítménycélok és minimumok meghatározása minden évben helyi, területi és központi szinten történik. Ezek tartalmazzák például a lakosság közbiztonságérzetének javítását, a rendőrség megítélésének növelését, illetve jelentős események biztosítását. Az értékelés szervezeti és egyéni szinten történik. A szervezeti teljesítményértékelés értékelés a bűnügyi és közrendvédelmi területekre terjed ki, míg az egyéni értékelés kompetenciákat, fejlesztési célokat és vezetők esetén stratégiai követelményeket foglal magában. Az egyéni és a szervezeti teljesítményértékelés szorosan összekapcsolódik, így az egyén érdekeltté válik a szervezet eredményességében, amely hatással van az előmenetelére és a teljesítményjuttatásaira is.
Kutatásomban a szervezeti teljesítményértékelés rendészeti mutatóinak hatását vizsgáltam a közterületi szolgálatra és a közrendvédelemre, négy hipotézist megfogalmazva:
1. Az egyre bonyolultabb matematikai számításokkal meghatározott rendészeti minimumokat az állomány az intézkedések jogszerűségének és szakszerűségének megtartása mellett nem tudja hatékonyan követni.
2. A 2023-as közlekedési mutatószámok irreális célokat tartalmaznak.
3. A szigorodó rendészeti minimummutatók hatással vannak a lakosság szubjektív közbiztonságérzetére.
4. A közlekedésrendészeti mutatókkal teljesíthetők az EU Fehér Könyv közlekedésbiztonsági elvárásai.
A hipotéziseket az elmúlt öt év statisztikai adatai alapján vizsgáltam és értékeltem, megállapítva azok helytállóságát vagy cáfolatát.



